PTTEP โชว์กำไรปี 65 นิวไฮ ทะลุ 7 หมื่นล้าน แจกปันผล 5 บ. XD 14 ก.พ.นี้
PTTEP ประกาศงบปี 65 กำไรนิวไฮ ทะลุ 7 หมื่นล้าน โต 82.44% อานิสงส์ยอดขาย-EBITDA เพิ่มขึ้น พพร้อมแจกปันผล 5 บ. ขึ้น XD 14 ก.พ.นี้
PTTEP ประกาศงบปี 65 กำไรนิวไฮ ทะลุ 7 หมื่นล้าน โต 82.44% อานิสงส์ยอดขาย-EBITDA เพิ่มขึ้น พพร้อมแจกปันผล 5 บ. ขึ้น XD 14 ก.พ.นี้
30 ม.ค. 2566

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

สำหรับปี 65 บริษัทฯ บริษัทมีกำไร 70,901 ล้านบาท เพิ่มขึ้น 82.44% จากงวดเดียวกันของปีก่อน ที่มีกำไร 38,863 ล้านบาท โดยหลักจากรายได้จากการขายที่เพิ่มขึ้น ซึ่งบริษัทมีปริมาณการขายเฉลี่ย 468,130 บาร์เรลเทียบเท่าน้ำมันดิบต่อวัน เพิ่มขึ้นร้อยละ 12 จากงวดเดียวกันของปีก่อน ที่มีปริมาณการขายเฉลี่ย 416,141 บาร์เรลเทียบเท่าน้ำมันดิบต่อวัน โดยหลักจากโครงการจี 1/61 เริ่มการผลิตในเดือนเมษายนปี 65 และโครงการโอมาน แปลง 61 มีการผลิตเต็มปี รวมถึงโครงการอาทิตย์ที่ผู้ซื้อรับก๊าซธรรมชาติในปริมาณเพิ่มขึ้น นอกจากนี้ราคาขายเฉลี่ยเพิ่มขึ้นร้อยละ 23 เป็น 53.39 ดอลลาร์ สรอ. ต่อบาร์เรลเทียบเท่าน้ำมันดิบ
นอกจากนี้ยังมีส่วนของการเปลี่ยนแปลงที่เพิ่มขึ้นของส่วนงานสำรวจและผลิตปิโตรเลียมในเขตภูมิศาสตร์เอเชียตะวันออกเฉียงใต้ โดยประเทศไทยเพิ่มขึ้น 623 ล้านดอลลาร์ สรอ. และเอเชียตะวันออกเฉียงใต้อื่นเพิ่มขึ้น 427 ล้านดอลลาร์ สรอ.
ด้าน EBITDA ในปี 65 อยู่ที่ 7,103 ล้านบาท เพิ่มขึ้น 42% จากงวดเดียวกันของปีก่อนที่อยู่ที่ 4,996 ล้านบาท
พร้อมกันนี้บริษัทมีมติจ่ายปันผลจากงวดดำเนินงานวันที่ 1 ก.ค.65 – 31 ธ.ค.65 และกำไรสะสม เป็นเงินสด 5 บาทต่อหุ้น กำหนดวันที่ไม่ได้รับสิทธิปันผล (XD) วันที่ 14 ก.พ.66 และกำหนดจ่ายปันผล 24 เม.ย.66
ขณะที่ บล.เอเอสแอล ได้ประเมินก่อนหน้านี้ว่า กำไรสุทธิปี 65 อยู่ที่ 68,578 ล้านบาท เพิ่มขึ้น 76% จากงวดเดียวกันของปีก่อน ที่มีกำไร 38,864 ล้านบาท
บล.พาย ประเมินว่า กำไรสุทธิปี 65 อยู่ที่ 6.87 หมื่นล้านบาท เพิ่มขึ้น 77% จากงวดเดียวกันของปีก่อน
บล.ดาโอ (ประเทศไทย) ประเมินว่า กำไรสุทธิปี 65 อยู่ที่ 6.81 หมื่นล้านบาท
Refinitiv Consensus ประเมินว่า กำไรสุทธิปี 65 อยู่ที่ 70,030 ล้านบาท พร้อมกำหนดราคาเป้าหมายเฉลี่ยที่ 183.14 บาท โดยมี 12 โบรกเกอร์แนะ “ซื้อ”, แนะ “ถือ” 8 โบรกฯ และ แนะขาย 2 โบรกฯ